Ericu950/Stoicheia-meter-silver huggingface dataset:
ὅτε γὰρ περὶ αὐτοῦ λόγους ἐποιήσατο τῆς μητρὸς κελευούσης , οὗτοι ταῦτα αὐτῷ ἠπείλησαν , αὐτοὶ ἐπιδικασάμενοι αὐτὴν ἕξειν , εἰ μὴ βούλοιτο αὐτὸς ἐπὶ προικὶ ἔχειν .
ὁ δὲ πατήρ , ὥστε τῆς μητρὸς μὴ στερηθῆναι , καὶ δὶς τοσαῦτα χρήματα εἴασεν ἂν αὐτοὺς καρποῦσθαι .
καὶ τοῦ μὲν τὸν πατέρα μὴ ἐπεξελθεῖν ὑπὲρ τούτων τοῦτό ἐστι τὸ αἴτιον ·
μετὰ δὲ ταῦτα ὁ Κορινθιακὸς πόλεμος ἐγένετο , ἐν ᾧ ἐγὼ κ ἀκεῖνος στρατεύεσθαι ἠναγκαζόμεθα , ὥστε οὐδετέρῳ ἂν ἡμῶν δίκην ἐξεγένετο λαβεῖν .
εἰρήνης τ αὖ γενομένης ἐμοί τι ἀτύχημα πρὸς τὸ δημόσιον συνέβη , ὥστε μὴ ῥᾴδιον εἶναι πρὸς τούτους διαφέρεσθαι .
ὥστε οὐ μικρὰς ἔχομεν αἰτίας περὶ τοῦ πράγματος .
ἀλλὰ νυνὶ δίκαιον εἰπεῖν ἐστιν , ὦ ἄνδρες , τίνος δόντος  ἔχει  τὸν κλῆρον , κατὰ ποίους νόμους εἰς τοὺς φράτορας εἰσῆκται , καὶ πῶς οὐκ ἐπίκληρος ἦν ἐπὶ τούτοις τοῖς χρήμασιν ἡ ἐμὴ μήτηρ .
ταῦτα γάρ ἐστι περὶ ὧν ὑμᾶς δεῖ τὴν ψῆφον ἐνεγκεῖν , οὐκ εἰ χρόνῳ τι ὕστερον ἡμεῖς τῶν ἡμετέρων εἰσπραττόμεθα .
μὴ δυνηθέντων δὲ ἐπιδεῖξαι , δικαίως ἂν ἐμὸν αὐτὸν εἶναι ψηφίσαισθε .
τοῦτο μὲν οἶδ ὅτι ποιεῖν οὐχ οἷοί τ ἔσονται 0 ·
χαλεπὸν γὰρ πρὸς νόμους καὶ δίκαιον πρᾶγμα ἀντιλέγειν ἐστί ·
περὶ δὲ τοῦ τεθνεῶτος λέξουσιν , ἐλεοῦντες ὡς ἀνὴρ ὢν ἀγαθὸς ἐν τῷ πολέμῳ τέθνηκε , καὶ ὅτι οὐ δίκαιόν ἐστι τὰς ἐκείνου διαθήκας ἀκύρους καθιστάναι .
ἐγὼ δὲ καὶ αὐτός , ὦ ἄνδρες , οἶμαι δεῖν κυρίας εἶναι τὰς διαθήκας , ἃς 〈 ἂν 〉 ἕκαστος διαθῆται περὶ τῶν ἑαυτοῦ , περὶ μέντοι τῶν ἀλλοτρίων οὐ κυρίας εἶναι τὰς διαθήκας , ὥσπερ ἃς ἂν ἕκαστος περὶ τῶν αὑτοῦ διαθῆται 0 .
ταῦτα δὲ οὐ τούτων ὄντα ἀλλ ἡμέτερα φαίνεται .
ὥστε ἂν ἐπὶ τοῦτον τὸν λόγον καταφεύγῃ καὶ μάρτυρας παρέχηται ὡς διέθετο ἐκεῖνος , ἐπιδεικνύναι κελεύετε καὶ ὡς τὰ ἑαυτοῦ 0 .
τοῦτο γὰρ δίκαιόν ἐστι .
δεινότατα γὰρ 〈 ἂν 〉 πάντων γένοιτο , εἰ Κυρωνίδης μὲν καὶ οὗτοι , ὄντες ἐξ ἐκείνου , μὴ μόνον τὸν Ξεναινέτου οἶκον πλέον ἢ τεττάρων ταλάντων ἕξουσιν , ἀλλὰ καὶ τόνδε προσλήψονται , ἐγὼ δὲ τῆς μητρὸς οὔσης κυρίας καὶ ἐκ τῶν αὐτῶν Κυρωνίδῃ γεγενημένος εἰ μη δὲ τὸν τῆς μητρὸς κλῆρον λήψομαι , καὶ ταῦτα μη δὲ ἐχόντων τούτων ἐπενεγκεῖν παρ ὅτου ποτ εἰλήφασι 0 .
καίτοι δίκαιον , ὦ ἄνδρες , ὥσπερ τῶν ἀμφισβητησίμων χωρίων δεῖ τὸν ἔχοντα ἢ θέτην ἢ πρατῆρα παρέχεσθαι ἢ καταδεδικασμένον φαίνεσθαι , οὕτω καὶ τούτους καθ ἕν τι τούτων ἀποφήναντας αὐτοῦ ἀξιοῦν ἐπιδικάζεσθαι , μὴ πρὸ δίκης τὴν Ἀριστάρχου θυγατέρα , ἐμὴν δὲ μητέρα , ἐκ τῶν πατρῴων ἐκβάλλειν 0 .
ἀλλὰ γάρ , ὦ ἄνδρες , οὐχ ἱκανόν ἐστι Ξεναινέτῳ τὸν Ἀριστομένους οἶκον καταπεπαιδεραστηκέναι , ἀλλὰ καὶ τοῦτον οἴεται δεῖν τὸν αὐτὸν τρόπον διαθεῖναι .
ἐγὼ δ , ὦ ἄνδρες δικασταί , βραχείας οὐσίας ὑπαρξάσης ἀδελφὰς μὲν ἐξέδωκα , ὅσα ἐδυνάμην ἐπιδούς , κόσμιον δ ἐμαυτὸν παρέχων καὶ ποιῶν τὰ προσταττόμενα καὶ τὰς στρατείας στρατευόμενος ἀξιῶ τῶν τῆς μητρὸς πατρῴων μὴ ἀποστερηθῆναι .
ἀπέδειξα δ ὑμῖν Κυρωνίδην μὲν τὸν τούτων πατέρα ἐκποίητον γενόμενον καὶ οὐκ ἐπανελθόντα εἰς τὸν πατρῷον οἶκον , τὸν δὲ πατέρα τὸν Κυρωνίδου καὶ τῆς ἐμῆς μητρὸς Δημοχάρει τῷ ὑῷ τοῦτον τὸν κλῆρον καταλιπόντα , ἐκεῖνον δὲ παῖδα ὄντα τελευτήσαντα καὶ εἰς τὴν ἐμὴν μητέρα τοῦτον τὸν κλῆρον ἐπιγιγνόμενον .
ὑπόθεσις Ἁγνίας τις εἶχεν ἀνεψιοὺς πολλούς , Θεόπομπον καὶ τὸν ἀδελφὸν αὐτοῦ Στρατοκλέα καὶ Στρατίον καὶ Εὐβουλίδην .
οὗτος μέλλων τελευτᾶν ἐποιήσατο θετὴν ἑαυτῷ θυγατέρα , κελεύσας ἐν ταῖς διαθήκαις , εἴ τι πάθοι ἡ θυγάτηρ , ἔρχεσθαι τὸν κλῆρον εἰς Γλαύκωνα , ἀδελφὸν αὐτοῦ τυγχάνοντα ὁμομήτριον .
ἐπὶ τούτοις αὐτοῦ τελευτήσαντος ἡ θυγάτηρ λαβοῦσα τὸν κλῆρον ἐτελεύτησεν .
ἀποθανόντος δὲ καὶ Εὐβουλίδου ἡ θυγάτηρ αὐτοῦ , τοῦ Εὐβουλίδου , δικασαμένη πρὸς Γλαύκωνα ἔλαβε τὴν οὐσίαν .
μετὰ ταῦτα τελευτησάντων καὶ τῶν περὶ τὸν Στρατοκλέα καὶ Στρατίον Θεόπομπος μόνος ἐδικάσατο πρὸς αὐτήν , καὶ ἔλαβε τὸν κλῆρον .
πρὸς τοῦτον ὁ υἱὸς τοῦ ἀδελφοῦ αὐτοῦ , Στρατοκλέους , δικάζεται  πρὸς αὐτὸν  δι ἐπιτρόπου τινὸς  υἱός  , φάσκων ἐξ ἴσου τὰ τῆς κληρονομίας ἁρμόζειν τῷ τε Θεοπόμπῳ καὶ τῷ παιδὶ τοῦ ἀδελφοῦ αὐτοῦ .
ἡ στάσις πραγματική 0 .
〈 Νόμοι 〉 διὰ ταῦθ ὑμῖν ἀνέγνων τοὺς νόμους , ὅτι κατὰ τὸν πρῶτον αὐτῶν ἰσχυρίζεται τῷ παιδὶ τοῦ ἡμικληρίου προσήκειν , οὐκ ἀληθῆ λέγων .
οὐ γὰρ ἦν ἡμῖν Ἁγνίας ἀδελφός , ὁ δὲ νόμος περὶ ἀδελφοῦ χρημάτων πρῶτον ἀδελφοῖς τε καὶ ἀδελφιδοῖς πεποίηκε τὴν κληρονομίαν , ἂν ὦσιν ὁμοπάτορες ·
τοῦτο γὰρ ἐγγυτάτω τοῦ τελευτήσαντος 〈 τὸ 〉 γένος ἐστίν .
ἐὰν δ οὗτοι μὴ ὦσι , δεύτερον ἀδελφὰς ὁμοπατρίας καλεῖ καὶ παῖδας τοὺς ἐκ τούτων .
ἐὰν δὲ μὴ ὦσι , τρίτῳ γένει δίδωσι τὴν ἀγχιστείαν , ἀνεψιοῖς πρὸς πατρὸς μέχρι ἀνεψιῶν παίδων .
ἐὰν δὲ καὶ τοῦτ ἐκλείπῃ  εἰς  τὸ γένος , πάλιν ἐπανέρχεται καὶ ποιεῖ τοὺς πρὸς μητρὸς τοῦ τελευτήσαντος κυρίους αὐτῶν , κατὰ τ αὐτὰ καθάπερ τοῖς πρὸς πατρὸς ἐξ ἀρχῆς ἐδίδου τὴν κληρονομίαν .
ταύτας ποιεῖ τὰς ἀγχιστείας ὁ νομοθέτης μόνας , συντομωτέρως τοῖς ῥήμασιν ἢ ἐγὼ φράζω ·
τὴν μέντοι διάνοιαν ὧν βούλεται ταύτῃ δείκνυσιν .
ὁ δὲ παῖς οὗτος οὐ δὲ καθ ἓν τούτων τῶν ὀνομάτων Ἁγνίᾳ προσήκει τῇ ἀγχιστείᾳ , ἀλλ ἔξω τῆς συγγενείας ἐστίν .
ἵνα δ ἀκριβῶς μάθητε περὶ ὧν ψηφιεῖσθε , τοὺς πολλοὺς λόγους ἐάσας οὗτος εἰπάτω ὅ τι ὁ παῖς προσήκει τουτωνὶ τῶν εἰρημένων τῷ τὸν κλῆρον καταλιπόντι ·
κ ἂν φανῇ κατά τι προσήκων , ἑκὼν ἐγὼ συγχωρῶ τὸ ἡμικλήριον εἶναι τοῦ παιδός .
εἰ δέ τοι μηδὲν τούτων ἕξει εἰπεῖν , πῶς οὐκ ἐλεγχθήσεται φανερῶς ἐμὲ μὲν συκοφαντῶν , ὑμᾶς δ ἐξαπατῆσαι παρὰ τοὺς νόμους ζητῶν ;
ἀναβιβασάμενος οὖν αὐτὸν ἐναντίον ὑμῶν ἐρωτήσω τὰ ἐν τοῖς νόμοις ὑπαναγιγνώσκων ·
οὕτω γὰρ εἴσεσθε εἰ προσήκει τῷ παιδὶ τῶν Ἁγνίου χρημάτων ἢ μή 0 .
λαβὲ οὖν αὐτοῖς τοὺς νόμους ·
σὺ δ ἀνάβηθι δεῦρο , ἐπειδὴ δεινὸς εἶ διαβάλλειν καὶ τοὺς νόμους διαστρέφειν .
σὺ δ ἀναγίγνωσκε .
νόμοι ἐπίσχες .
ἐρωτήσω σέ .
ἀδελφός ἐσθ ὁ παῖς Ἁγνίου 〈 ἢ 〉 ἀδελφιδοῦς ἐξ ἀδελφοῦ ἢ ἐξ ἀδελφῆς γεγονώς , ἢ ἀνεψιός , ἢ ἐξ ἀνεψιοῦ πρὸς μητρὸς ἢ πρὸς πατρός 0 1 2 ;
τί τούτων τῶν ὀνομάτων , οἷς ὁ νόμος τὴν ἀγχιστείαν δίδωσι 0 ;
καὶ ὅπως μὴ ἐκεῖνο ἐρεῖς , ὅτι ἐμὸς ἀδελφιδοῦς 0 .
οὐ γὰρ περὶ τοῦ ἐμοῦ κλήρου νῦν ὁ λόγος ἐστί ·
ζῶ γάρ .
εἰ δ ἦν ἄπαις ἐγὼ τετελευτηκὼς καὶ ἠμφισβήτει τῶν ἐμῶν , τοῦτο ἂν προσῆκεν ἀποκρίνασθαι ἐρωτωμένῳ .
νῦν δὲ φῂς τῶν Ἁγνίου χρημάτων τὸ ἡμικλήριον εἶναι τοῦ παιδός ·
δεῖ δή σε τῆς ἀγχιστείας , ὅ τι ὁ παῖς Ἁγνίᾳ προσήκει , τὸ γένος εἰπεῖν .
φράσον οὖν τουτοισί .
αἰσθάνεσθε ὅτι οὐκ ἔχει τὴν συγγένειαν εἰπεῖν , ἀλλ ἀποκρίνεται πάντα μᾶλλον ἢ ὃ δεῖ μαθεῖν ὑμᾶς 0 .
καίτοι τόν γε πράττοντά τι δίκαιον οὐ προσῆκεν ἀπορεῖν ἀλλ εὐθὺς λέγειν , καὶ μὴ μόνον τοῦτο ποιεῖν , ἀλλὰ καὶ διόμνυσθαι καὶ τοῦ γένους παρέχεσθαι μάρτυρας , ἵνα μᾶλλον  ἂν  ἐπιστεύετο ὑφ ὑμῶν .
νῦν δ ἐφ οἷς ἀπόκρισιν οὐ δέδωκεν , οὐ μάρτυρας παρέσχετο , οὐχ ὅρκον ὤμοσεν , οὐ νόμον ἀνέγνωκεν , οἴεται δεῖν ὑμᾶς , ὀμωμοκότας ψηφιεῖσθαι κατὰ τοὺς νόμους , αὐτῷ πειθομένους ἐμοῦ καταγνῶναι ταύτην τὴν εἰσαγγελίαν παρὰ τοὺς νόμους ·
οὕτω σχέτλιος καὶ ἀναιδὴς ἄνθρωπός ἐστιν .
ἀλλ οὐκ ἐγὼ ποιήσω τούτων οὐδέν , ἀλλὰ καὶ τὸ γένος ἐρῶ τ οὐμὸν καὶ ὅθεν μοι προσήκει τῆς κληρονομίας , καὶ τὸν παῖδα ἐπιδείξω καὶ τοὺς πρότερον ἀμφισβητήσαντας ἐμοὶ τοῦ κλήρου πάντας ἔξω τῆς ἀγχιστείας ὄντας , ὥσθ ὑμᾶς ὁμολογεῖν .
ἀνάγκη δ ἐστὶν ἐξ ἀρχῆς τὰ συμβεβηκότα εἰπεῖν ·
ἐκ τούτων γὰρ γνώσεσθε τήν τε ἐμὴν ἀγχιστείαν καὶ ὅτι τούτοις οὐδὲν προσήκει τῆς κληρονομίας .
ἐγὼ γὰρ καὶ Ἁγνίας , ὦ ἄνδρες , καὶ Εὐβουλίδης καὶ Στρατοκλῆς καὶ Στρατίος ὁ τῆς Ἁγνίου μητρὸς ἀδελφὸς ἐξ ἀνεψιῶν ἐσμεν γεγονότες ·
καὶ γὰρ οἱ πατέρες ἡμῶν ἦσαν ἀνεψιοὶ ἐκ πατραδέλφων .
ἁγνίας οὖν , ὅτε ἐκπλεῖν παρεσκευάζετο πρεσβεύσων ἐπὶ ταύτας τὰς πράξεις αἳ τῇ πόλει συμφερόντως εἶχον , οὐκ ἐφ ἡμῖν τοῖς ἐγγύτατα γένους , εἴ τι πάθοι , τὰ ὄντα κατέλιπεν , ἀλλ ἐποιήσατο θυγατέρα αὑτοῦ ἀδελφιδῆν ·
εἰ δέ τι καὶ αὐτὴ πάθοι , Γλαύκωνι τὰ ὄντα ἐδίδου , ἀδελφῷ ὄντι ὁμομητρίῳ ·
καὶ ταῦτ ἐν διαθήκαις ἐνέγραψε .
χρόνων δὲ διαγενομένων μετὰ ταῦτα τελευτᾷ μὲν Εὐβουλίδης , τελευτᾷ δ ἡ θυγάτηρ ἣν ἐποιήσατο Ἁγνίας , λαμβάνει δὲ τὸν κλῆρον Γλαύκων κατὰ τὴν διαθήκην .
ἡμεῖς δ οὐ πώποτ ἠξιώσαμεν ἀμφισβητῆσαι πρὸς τὰς ἐκείνου διαθήκας , ἀλλ ὠόμεθα δεῖν περὶ τῶν αὑτοῦ τὴν ἐκείνου γνώμην εἶναι κυρίαν , καὶ τούτοις ἐνεμένομεν .
ἡ δ Εὐβουλίδου θυγάτηρ μετὰ τῶν αὐτῇ συμπραττόντων λαγχάνει τοῦ κλήρου καὶ λαμβάνει νικήσασα τοὺς κατὰ τὴν διαθήκην ἀμφισβητήσαντας , ἔξω μὲν οὖσα τῆς ἀγχιστείας , ἐλπίσασα δ  ὡς ἔοικεν  ἡμᾶς πρὸς αὐτὴν οὐκ ἀντιδικήσειν , ὅτι οὐ δὲ πρὸς τὰς διαθήκας ἠμφισβητήσαμεν .
ἡμεῖς δέ , ἐγὼ καὶ Στρατίος καὶ Στρατοκλῆς , ἐπειδὴ τοῖς ἐγγύτατα γένους ἐγεγένητο ἐπίδικος ὁ κλῆρος , παρεσκευαζόμεθα ἅπαντες λαγχάνειν ·
πρὶν δὲ γενέσθαι τὰς λήξεις τῶν δικῶν ἡμῖν τελευτᾷ μὲν ὁ Στρατίος , τελευτᾷ δ ὁ Στρατοκλῆς , λείπομαι δ ἐγὼ μόνος τῶν πρὸς πατρὸς ὢν ἀνεψιοῦ παῖς , ᾧ μόνῳ κατὰ τοὺς νόμους ἐγίγνετο ἡ κληρονομία , πάντων ἤδη τῶν ἄλλων ἐκλελοιπότων , οἳ τ αὐτὸν ἐμοὶ τῇ συγγενείᾳ προσήκοντες ἐτύγχανον .
τῷ δὲ γνώσεσθε τοῦθ , ὅτι ἐμοὶ μὲν ἀγχιστεύειν , τοῖς δ ἐξ ἐκείνων γεγονόσιν οὐκ ἦν , ἐν οἷς οὗτος ὁ παῖς ἦν ;
αὐτὸς ὁ νόμος δηλώσει .
τὸ μὲν γὰρ εἶναι τὴν ἀγχιστείαν ἀνεψιοῖς πρὸς πατρὸς μέχρι ἀνεψιῶν παίδων ὁμολογεῖται παρὰ πάντων .
εἰ δὲ μεθ ἡμᾶς δίδωσι τοῖς ἡμετέροις παισί , τοῦτ ἤδη σκεπτέον ἐστί .
λαβὲ οὖν αὐτοῖς τὸν νόμον καὶ ἀναγίγνωσκε .
νόμος ἐὰν δὲ μηδεὶς ᾖ πρὸς πατρὸς μέχρι ἀνεψιῶν παίδων , τοὺς πρὸς μητρὸς κυρίους εἶναι κατὰ τὰ αὐτά 0 .
ἀκούετε , ὦ ἄνδρες , ὅτι ὁ νομοθέτης οὐκ εἶπεν , ἐὰν μηδεὶς ᾖ πρὸς πατρὸς μέχρι ἀνεψιῶν παίδων , τοὺς τῶν ἀνεψιαδῶν εἶναι κυρίους , ἀλλὰ ἀπέδωκε τοῖς πρὸς μητρὸς τοῦ τελευτήσαντος , ἂν ἡμεῖς μὴ ὦμεν , τὴν κληρονομίαν ἤδη , ἀδελφοῖς καὶ ἀδελφαῖς καὶ παισὶ τοῖς τούτων καὶ τοῖς ἄλλοις , κατὰ τ αὐτὰ καθάπερ καὶ ἐξ ἀρχῆς ἦν ὑπειρημένον ·
τοὺς δὲ ἡμετέρους παῖδας ἔξω τῆς ἀγχιστείας ἐποίησεν .
οἷς δὲ μη δ ἐὰν τετελευτηκὼς ἦν ἐγώ , δίδωσιν ὁ νόμος τὴν Ἁγνίου κληρονομίαν , πῶς ἐμοῦ τε ζῶντος καὶ κατὰ τοὺς νόμους ἔχοντος οἴονται αὑτοῖς εἶναι τὴν ἀγχιστείαν ;
ἀλλὰ μὴν εἰ τούτοις μὴ μέτεστιν , ὧν οἱ πατέρες τ αὐτὸν ἐμοὶ προσῆκον , οὐ δὲ τούτῳ τῷ παιδὶ γίγνεται ·
καὶ γὰρ ὁ τούτου πατὴρ ὁμοίως ἦν ἐκείνοις συγγενής .
οὔκουν δεινὸν ἐμοὶ μὲν διαρρήδην οὕτω τῶν νόμων δεδωκότων τὴν κληρονομίαν , τούτους δ ἔξω τῆς ἀγχιστείας πεποιηκότων , τολμᾶν τουτονὶ συκοφαντεῖν , καὶ διαγωνίσασθαι μέν , ἡνίκ ἐγὼ τοῦ κλήρου τὴν δίκην ἐλάγχανον , μὴ οἴεσθαι δεῖν , μη δὲ παρακαταβάλλειν , οὗ περὶ τῶν τοιούτων εἴ τι δίκαιον εἶχεν εἰπεῖν διαγνωσθῆναι προσῆκεν , ἐπὶ δὲ 〈 τῷ 〉 τοῦ παιδὸς ὀνόματι πράγματ ἐμοὶ παρέχειν καὶ περὶ τῶν μεγίστων εἰς κίνδυνον καθιστάναι 0 ;
καὶ περὶ μὲν τῶν ὁμολογουμένων εἶναι τοῦ παιδὸς χρημάτων μη δ αἰτιᾶσθαί με , μη δ ὥς τι εἴληφα ἔχειν εἰπεῖν  ἐφ οἷς , εἴ τι αὐτῶν κακῶς διῴκουν ὥσπερ οὗτος , κρίνεσθαι μοι προσῆκεν  , ἃ δ ὑμεῖς ἐμὰ εἶναι ἐψηφίσασθε , τῷ βουλομένῳ δόντες ἐξουσίαν ἀμφισβητεῖν αὐτῶν , ἐπὶ τούτοις ἐμοὶ τοιούτους ἀγῶνας παρασκευάζειν καὶ εἰς τοῦτο ἀναισχυντίας ἥκειν 0 ;
οἴομαι μὲν οὖν καὶ ἐκ τῶν ἤδη εἰρημένων γιγνώσκεσθαι ὑμῖν ὅτι οὔ τ ἀδικῶ τὸν παῖδα οὐδὲν οὔ τ ἔνοχός εἰμι ταύταις ταῖς αἰτίαις οὐ δὲ κατὰ μικρόν ·
ἔτι δὲ ἀκριβέστερον ἡγοῦμαι καὶ ἐκ τῶν ἄλλων ὑμᾶς μαθήσεσθαι , καὶ τὴν ἐμὴν ἐπιδικασίαν , ὡς γέγονεν , ἀκούσαντας περὶ αὐτῶν .
ἐμοὶ γάρ , ὦ ἄνδρες , λαχόντι τοῦ κλήρου τὴν δίκην οὔ τε οὗτος ὁ νῦν ἐμὲ εἰσαγγέλλων ὠήθη δεῖν παρακαταβάλλειν ὑπὲρ τοῦ παιδός , οὔ τε οἱ Στρατίου παῖδες οἱ τ αὐτὸ τῷ παιδὶ προσήκοντες . . 0 .
οὔ τε δι ἄλλο οὐδὲν αὑτοῖς ἐνόμιζον προσήκειν τούτων τῶν χρημάτων ·
ἐπεὶ οὐ δ ἂν οὗτος νῦν ἐμοὶ πράγματα παρεῖχεν , εἰ τὰ τοῦ παιδὸς εἴων ἁρπάζειν καὶ μὴ ἠναντιούμην αὐτῷ .
οὗτοι μὲν οὖν , ὥσπερ εἶπον , εἰδότες ὅτι ἔξω ἦσαν τῆς ἀγχιστείας , οὐκ ἠμφισβήτουν ἀλλ ἡσυχίαν εἶχον ·
οἱ δ ὑπὲρ τῆς Εὐβουλίδου θυγατρὸς πράττοντες , τῆς τὸ αὐτὸ τῷ παιδὶ καὶ τοῖς Στρατίου παισὶ προσηκούσης , καὶ οἱ κύριοι τῆς Ἁγνίου μητρὸς ἦσαν οἷοί  τε  πρὸς ἐμὲ ἀντιδικεῖν .
εἰς τοσαύτας δ ἀπορίας κατέστησαν ὅ τι ἀντιγράψωνται περὶ τῆς ἀγχιστείας , ὥστε ἡ μὲν τὸν κλῆρον ἔχουσα καὶ οἱ λέγοντες τὸ περὶ αὐτῆς γένος , ἐπειδὴ κατεψεύσαντο , ῥᾳδίως ὑπ ἐμοῦ τότε ἐξηλέγχθησαν οὐκ ἀληθές τι γράψαι τολμήσαντες , οἱ δ ὑπὲρ τῆς Ἁγνίου μητρὸς γένει μὲν ἐμοὶ τ αὐτὸ προσηκούσης  ἀδελφὴ γὰρ ἦν τοῦ Στρατίου  νόμῳ δὲ ἀποκλειομένης , ὃς κελεύει κρατεῖν τοὺς ἄρρενας , τοῦτο μὲν εἴασαν , οἰόμενοι δ ἐμοῦ πλεονεκτήσειν μητέρα εἶναι τοῦ τελευτήσαντος ἔγραψαν ·
ὃ συγγενέστατον μὲν ἦν τῇ φύσει πάντων , ἐν δὲ ταῖς ἀγχιστείαις ὁμολογουμένως οὐκ ἔστιν .
εἶτα γράψας ἀνεψιοῦ παῖς εἶναι κ ἀκείνας ἐξελέγξας οὐκ οὔσας ἐν ταῖς ἀγχιστείαις , οὕτως ἐπεδικασάμην παρ ὑμῖν , καὶ αὐτῶν οὐκ ἴσχυσέ τι οὔ τε τῇ τὸν κλῆρον ἐχούσῃ τὸ προνενικηκέναι τοὺς κατὰ διαθήκην ἀμφισβητήσαντας , οὔ τε τῇ ἑτέρᾳ τὸ μητέρα εἶναι τοῦ τὸν κλῆρον καταλιπόντος , ἀλλ οὕτως οἱ τότε δικάζοντες καὶ τὸ δίκαιον καὶ τοὺς ὅρκους περὶ πολλοῦ ἐποιήσαντο , ὥστ ἐμοὶ τῷ κατὰ τοὺς νόμους ἀμφισβητοῦντι τὴν ψῆφον ἤνεγκαν .
καίτοι εἰ τὰς μὲν νενίκηκα τοῦτον τὸν τρόπον , ἐπιδείξας μηδὲν Ἁγνίᾳ κατ ἀγχιστείαν προσηκούσας , οὗτος δὲ μὴ ἐτόλμησεν ἀντιδικῆσαι τῷ παιδὶ τοῦ ἡμικληρίου πρὸς ἡμᾶς , οἱ δὲ Στρατίου παῖδες οἱ τ αὐτὸν τούτῳ προσήκοντες μη δὲ νῦν ἀξιοῦσιν ἀντιδικῆσαι πρὸς ἐμὲ περὶ αὐτῶν , ἔχω δ ἐγὼ τὸν κλῆρον ἐπιδικασάμενος παρ ὑμῖν , ἐξελέγχω δὲ τοῦτον μηδέπω καὶ τήμερον ἔχοντ εἰπεῖν ὅ τι ὁ παῖς Ἁγνίᾳ προσήκει κατ ἀγχιστείαν , τί ἔτι δεῖ μαθεῖν ὑμᾶς ἢ 〈 τί 〉 ποθεῖτε ἀκοῦσαι περὶ τούτων ;
ἐγὼ μὲν γὰρ ὡς εὖ φρονοῦσιν ὑμῖν ἱκανὰ τὰ εἰρημένα νομίζω .
οὗτος τοίνυν ῥᾳδίως ὅ τι ἂν τύχῃ ψευδόμενος , καὶ τὴν αὑτοῦ πονηρίαν οὐδεμίαν ζημίαν εἶναι νομίζων , τολμᾷ με διαβάλλειν ἄλλα τε πολλά , περὶ ὧν ποιήσομαι τοὺς λόγους τάχα , καὶ νυνὶ λέγει ὡς ἐκοινωσάμεθα ἐγώ τε καὶ Στρατοκλῆς , τὸν ἀγῶνα εἰσιέναι περὶ τοῦ κλήρου μέλλοντες .
ὃ μόνοις ἡμῖν τῶν ἀμφισβητεῖν παρεσκευασμένων οὐκ ἐνῆν , διομολογήσασθαι πρὸς ἀλλήλους .
τῇ μὲν γὰρ Εὐβουλίδου θυγατρὶ καὶ τῇ Ἁγνίου μητρὶ πρὸς ἡμᾶς ἀγωνιζομέναις , μὴ κατὰ τ αὐτὸ ἀμφισβητούσαις , ἐνῆν ποιήσασθαι συνθήκας , ἂν ἡ ἑτέρα νικᾷ , μετεῖναί τι καὶ τῇ ἡττηθείσῃ ·
καδίσκος γὰρ ἔμελλεν ἑκατέρᾳ τεθήσεσθαι .
τὸ δ ἡμέτερον οὐ τοιοῦτον ἦν , ἀλλ ἓν τὸ γένος , δύο δὲ λήξεις , ἡμικληρίου ἑκατέρῳ 0 1 ·
τοῖς δὲ κατὰ τ αὐτὰ ἀμφισβητοῦσιν εἷς τίθεται καδίσκος , οὗ οὐκ ἂν ἦν τὸν μὲν ἡττᾶσθαι τὸν δὲ νικᾶν , ἀλλ ὁμοίως ἀμφοτέροις ἦν ὁ αὐτὸς κίνδυνος , ὥστ οὐκ ἐνῆν κοινωνίαν οὐ δὲ διομολογίαν ποιήσασθαι περὶ αὐτῶν .
ἀλλ οὗτος , ἐπειδὴ Στρατοκλῆς ἐτελεύτησε πρὶν γενέσθαι τοῦ ἡμικληρίου τὰς λήξεις ἡμῶν ἑκατέρῳ , καὶ οὐκέτ ἦν μετουσία τῷ Στρατοκλεῖ τούτων οὐ δὲ τῷ παιδὶ τῷδε διὰ τὸν νόμον , ἀλλ ἐγίγνετο εἰς ἐμὲ ἡ κληρονομία κατ ἀγχιστείαν πάντων , εἰ νικήσαιμι τοὺς ἔχοντας , τότ ἤδη πλάττει ταῦτα καὶ μηχανᾶται , προσδοκῶν τούτοις τοῖς λόγοις ῥᾳδίως ὑμᾶς ἐξαπατῆσαι .
ὅτι δ οὐχ οἷόν τ ἦν τούτων γίγνεσθαι οὐδέν , ἀλλὰ διείρηται καθ ἕκαστον περὶ αὐτῶν , ἐκ τοῦ νόμου γνῶναι ῥᾴδιον 0 .
λαβὲ δ αὐτοῖς καὶ ἀναγίγνωσκε .
νόμος ἆρ ὑμῖν ὁ νόμος δοκεῖ ποιεῖν ἐξουσίαν κοινωνίας , ἀλλ οὐκ ἄντικρυς οὑτωσὶ πᾶν τ οὐναντίον , εἰ καὶ τὸ πρότερον ὑπῆρχε κοινωνία , προστάττει , διαρρήδην κελεύων τοῦ μέρους ἕκαστον λαγχάνειν καὶ τοῖς κατὰ τ αὐτὸ ἀμφισβητοῦσι τιθεὶς ἕνα καδίσκον καὶ τὰς ἐπιδικασίας τοῦτον τὸν τρόπον ποιῶν ;
ὁ δέ , ταῦτα τῶν νόμων λεγόντων καὶ οὐκ ἐνούσης γενέσθαι διομολογίας , οὕτως ἀλόγως πρᾶγμα τηλικοῦτον ψεύσασθαι τετόλμηκεν .
οὐ μόνον δὲ τοῦτο πεποίηκεν , ἀλλὰ καὶ τὸ πάντων ἐναντιώτατον πρᾶγμα εἴρηκεν , ᾧ προσέχετε τὸν νοῦν , ὦ ἄνδρες .
φησὶ γὰρ ὁμολογῆσαί με τοῦ κλήρου τῷ παιδὶ τὸ ἡμικλήριον μεταδώσειν , εἰ νικήσαιμι τοὺς ἔχοντας αὐτόν .
καίτοι εἰ μέν τι καὶ αὐτῷ μετῆν κατὰ τὸ γένος , ὡς οὗτος λέγει , τί ἔδει γενέσθαι ταύτην αὐτοῖς παρ ἐμοῦ τὴν ὁμολογίαν ;
ἦν γὰρ ὁμοίως καὶ τούτοις ἐπίδικον τὸ ἡμικλήριον , εἴ περ ἀληθῆ λέγουσιν .
εἰ δὲ μὴ προσῆκεν αὐτοῖς τῆς ἀγχιστείας μηδέν , διὰ τί ἂν μεταδώσειν ὡμολόγουν , τῶν νόμων ἐμοὶ πάντων αὐτῶν δεδωκότων τὴν κληρονομίαν ;
πότερα δ οὐκ ἦν μοι λαχεῖν , εἰ μὴ πείσαιμι τούτους ;
ἀλλ ὁ νόμος τῷ βουλομένῳ δίδωσι τὴν ἐξουσίαν , ὥστε τοῦτο οὐκ ἦν αὐτοῖς εἰπεῖν .
ἀλλ εἶχόν τινά μοι μαρτυρίαν τοῦ πράγματος , ἣν εἰ μὴ ἐμαρτύρουν , οὐκ ἔμελλον ἐπιδικάσασθαι τούτων ;
ἀλλὰ κατὰ γένος ἠμφισβήτουν , οὐ κατὰ δόσιν , ὥστ οὐδὲν ἔδει μαρτύρων .
ἀλλὰ μὴν εἰ μή τε κοινώσασθαι τὸ πρᾶγμα ἐνῆν , ὅτ ἔζη Στρατοκλῆς , μή τε ὁ πατὴρ αὐτῷ κατέλιπεν ἐπιδικασάμενος τούτων μηδέν , μή τε εἰκὸς ἦν μεταδώσειν ἐμὲ τὸ ἡμικλήριον ὁμολογῆσαι αὐτῷ , ἀπέδοτε 〈 δ 〉 ὑμεῖς ἐπιδικάσαντές μοι τοῦτον τὸν κλῆρον , οἱ δὲ μή τε ἔλαχον τότε αὐτῶν μή τ ἀμφισβητῆσαι πώποτ ἠξίωσαν , πῶς χρὴ πιστοὺς εἶναι νομίζειν τοὺς τούτων λόγους ;
ἐγὼ μὲν οἴομαι οὐδαμῶς .
προσποιεῖται τοίνυν οὗτος  ἐπειδὴ τοῦτ εἰκότως ἂν θαυμάζοιτε , ὅτι τοῦ ἡμικληρίου τότε τὴν δίκην οὐκ ἐλάγχανον  τοῦ μὲν μὴ λαχεῖν πρὸς ἐκείνους ἐμὲ εἶναι αἴτιον ὡς ὁμολογήσαντα μεταδώσειν , ὥστε διὰ τοῦτ οὐ παρακαταβάλλειν αὐτούς , τῆς δὲ πρὸς ἐμὲ λήξεως ἐμποδὼν εἶναι τοὺς νόμους  οὐ γὰρ εἶναι τοῖς ὀρφανοῖς κατὰ τῶν ἐπιτρόπων  , οὐδέτερ ἀληθῆ λέγων 0 .
οὔ τε γὰρ ἂν νόμον δείξειεν ὃς κωλύει τοῦτον ὑπὲρ τοῦ παιδὸς δίκην παρ ἐμοῦ λαμβάνειν ·
οὐ γάρ ἐστιν ἐναντιούμενος οὐδείς , ἀλλ ὥσπερ καὶ γραφὰς κατ ἐμοῦ δέδωκεν , οὕτω καὶ δίκας ἐμοὶ εἶναι καὶ τῷ παιδὶ πεποίηκεν ·
οὔ τ αὖ διὰ ταῦτα ἐκείνοις τοῖς ἔχουσι τοῦ κλήρου οὐκ ἐλάγχανον , ὡς ἐμοῦ μεταδώσειν ὁμολογήσαντος , ἀλλ ὅτι οὐ δ ὁτιοῦν αὐτοῖς τούτων τῶν χρημάτων προσῆκεν .
εὖ δ οἶδ ὅτι 〈 οὐ δ 〉 εἰ συνεχώρουν τῷ παιδὶ λαβεῖν ἐπιδικασαμένῳ παρ ἐμοῦ τὸ ἡμικλήριον , οὐκ ἄν ποτε ταῦτ ἐποίησαν οὐ δ ἐπεχείρησαν , εἰδότες 〈 ὅτι 〉 , ὁπότ ἐν τῇ ἀγχιστείᾳ μὴ ὄντες εἶχόν τι τῶν μὴ προσηκόντων , τοῦτ ἂν ὑπὸ τῶν ἐγγύτατα γένους ῥᾳδίως ἀφῃρέθησαν .
ὅπερ γὰρ καὶ πρότερον εἶπον , οὐ δίδωσι μεθ ἡμᾶς τοῖς ἡμετέροις παισὶ τὸ παράπαν τὴν ἀγχιστείαν ὁ νόμος , ἀλλὰ τοῖς πρὸς μητρὸς τοῦ τελευτήσαντος .
ἧκεν ἂν οὖν ἐπ αὐτὰ τοῦτο μὲν ὁ Γλαύκων ὁ τοῦ Ἁγνίου ἀδελφός , πρὸς ὃν μὴ ὅτι γένος εἶχον ἄμεινον εἰπεῖν , ἀλλὰ καὶ ἔξω τῆς ἀγχιστείας ἐφαίνοντ ἂν ὄντες , τοῦτο δ , εἰ μὴ ἐβούλετο οὗτος , ἡ Ἁγνίου κ ἀκείνου μήτηρ , προσῆκον καὶ αὐτῇ τῆς ἀγχιστείας τοῦ αὑτῆς ὑέος , ὥσθ ὁπότ ἠγωνίζετο πρὸς τοὺς μηδὲν γένει προσήκοντας , φανερῶς ἂν ἔλαβε τὸ ἡμικλήριον παρ ὑμῶν , τοῦτο τοῦ δικαίου καὶ τῶν νόμων αὐτῇ δεδωκότων .
οὐκοῦν διὰ ταῦτ οὐκ ἐλάγχανεν , οὐχ ὡς δι ἐμὲ ἢ τοὺς νόμους κωλυόμενος , ἀλλὰ ταύτας  τὰς  προφάσεις ποιούμενος ἐπὶ ταύτας τὰς συκοφαντίας ἐλήλυθεν , ἐξ ὧν γραφὴν γραψάμενος καὶ ἐμὲ διαβάλλων ἐλπίζει χρήματα λήψεσθαι καὶ ἐμὲ τῆς ἐπιτροπῆς ἀπαλλάξειν .
καὶ οἴεται δεινοῦ τινος ἀνδρὸς ἔργον διαπράττεσθαι ταύταις ταῖς παρασκευαῖς , ὅτι μὴ κατορθώσας μὲν οὐδὲν ἀπολεῖ τῶν αὑτοῦ , διαπραξάμενος δ ἃ βούλεται καὶ τὰ τοῦ παιδὸς ἀδεῶς ἤδη διαφορήσει .
οὐκοῦν οὐ δεῖ προσέχειν ὑμᾶς τοῖς τούτου λόγοις τὸν νοῦν , οὐ δ ἐπιτρέπειν , οὐ δ ἐθίζειν εἶναι γραφὰς περὶ ὧν ἰδίας δίκας οἱ νόμοι πεποιήκασιν .
ἁπλᾶ γὰρ τὰ δίκαια παντάπασίν ἐστι καὶ γνώριμα μαθεῖν ·
ἃ ἐγὼ διὰ βραχέων εἰπὼν καὶ παρακαταθέμενος ὑμῖν μνημονεύειν , ἐπὶ τὴν ἄλλην ἀπολογίαν ἤδη τρέψομαι τῶν κατηγορηθέντων .
τί οὖν ἔστι ταῦτα , καὶ τί διορίζομαι ;
εἰ μὲν κατ ἀγχιστείαν τῶν Ἁγνίου μετεῖναί φησι τῷ παιδί , τοῦ ἡμικληρίου λαχέτω πρὸς τὸν ἄρχοντα , κ ἂν ὑμεῖς ψηφίσησθε , λαβέτω ·
εἰ δὲ μὴ κατὰ τοῦτο ἀμφισβητεῖ , φησὶ δὲ ὁμολογῆσαί με τῷ παιδὶ μεταδώσειν , φάσκοντος ἐμοῦ τούτων εἶναι μηδέν , δικασάσθω , κ ἂν ἐξελέγξῃ με ὡς ὡμολόγησα , τότ ἤδη πραξάσθω ·
δίκαιον γὰρ οὕτως ἐστίν .
εἰ δὲ μή τε πρὸς ἐμὲ μή τε κατ ἐμοῦ δίκην εἶναί φησι τῷ παιδί , τὸν κωλύοντα νόμον εἰπάτω , κ ἂν ἔχῃ δεῖξαι , λαβέτω καὶ οὕτω τὸ μέρος τῶν χρημάτων .
εἰ δ αὖ αὖ μή τ ἐπιδικάσασθαί φησι δεῖν τοῦ ἡμικληρίου μή τ ἐμοὶ δικάσασθαι , ἀλλ ἤδη εἶναι ταῦτα τοῦ παιδός , ἀπογραψάσθω πρὸς τὸν ἄρχοντα εἰς τὴν μίσθωσιν τῶν ἐκείνου χρημάτων , ἣν ὁ μισθωσάμενος εἰσπράξει με ταῦτα ὡς ὄντα τοῦ παιδός .
ταῦτα μεγάλα δίκαιά ἐστι .
ταῦτα καὶ οἱ νόμοι κελεύουσιν , οὐ μὰ Δία οὐ γραφὰς ἐμὲ φεύγειν περὶ ὧν δίκας ἰδίας εἶναι πεποιήκασιν , οὐ δὲ κινδυνεύειν περὶ τοῦ σώματος , ὅτι οὐ μεταδίδωμι τῷ παιδὶ τούτων , ἃ ψήφῳ κρατήσας ἐγὼ τοὺς ἔχοντας οὕτω παρ ὑμῶν ἔλαβον ·
ἀλλ εἴ τι τῶν ὁμολογουμένων εἶναι τοῦ παιδὸς εἶχον καὶ κακῶς διέθηκα ὥστ ἐκεῖνον κακοῦσθαι , τότε ἄν μοι κατὰ ταύτην προσῆκε κρίνεσθαι τὴν γραφήν , οὐ μὰ Δί οὐκ ἐπὶ τοῖς ἐμοῖς .
ὅτι μὲν οὖν οὔ τε περὶ τούτων οὐδὲν δίκαιον πεποίηκεν οὔ τε περὶ τῶν ἄλλων ἀληθὲς οὐδὲν εἴρηκεν , ἅπαντα δὲ δεινῶς πλεονεξίᾳ μεμηχάνηται διαβάλλων καὶ τοὺς νόμους παράγων καὶ ὑμῶν καὶ ἐμοῦ παρὰ τὸ δίκαιον περιγενέσθαι ζητῶν , οἶμαι μὰ τοὺς θεοὺς οὐ δ ὑμᾶς ἀγνοεῖν ἀλλ ὁμοίως εἰδέναι πάντας , ὥστ οὐκ οἶδ ὅ τι δεῖ πλείω περὶ τούτων λέγειν .
ὁρῶ δέ , ὦ ἄνδρες , τὴν πλείστην διατριβὴν τῶν λόγων ποιούμενον περὶ τὴν τοῦ παιδὸς οὐσίαν καὶ περὶ τὴν ἐμήν , καὶ τὰ μὲν ἐκείνου παντάπασιν ὡς ἄπορα διεξιόντα , περὶ δ ἐμὲ πλοῦτόν τινα τῷ λόγῳ κατασκευάσαντα , καί τινα κακίαν κατηγοροῦντα ὡς ἐγὼ τεττάρων οὐσῶν Στρατοκλέους θυγατέρων οὐδεμιᾷ τολμῶ συνευπορῆσαι προικός , καὶ ταῦτ ἔχων  ὡς οὗτός φησι  τὰ τοῦ παιδίου .
βούλομαι δὴ καὶ περὶ τούτων εἰπεῖν ·
ἐλπίζει γὰρ διὰ τῶν λόγων ἐμοὶ μὲν τινα φθόνον γενήσεσθαι παρ ὑμῶν περὶ τῶν προσγεγενημένων χρημάτων , τοῖς δὲ παισὶν ἔλεον , ἂν ἄποροι παρ ὑμῖν εἶναι δόξωσιν .
οὔκουν ἀγνοῆσαι δεῖ περὶ αὐτῶν ὑμᾶς οὐδέν , ἀλλ ἀκριβῶς καὶ ταῦτα μαθεῖν , ἵν εἰδῆθ ὅτι ψεύδεται , ὥσπερ καὶ περὶ τῶν ἄλλων ἁπάντων 0 .
ἐγὼ γάρ , ὦ ἄνδρες , πάντων 〈 ἂν 〉 ὁμολογήσαιμι εἶναι κάκιστος , εἰ Στρατοκλέους ἄπορα τὰ πράγματα καταλιπόντος αὐτὸς εὔπορος ὢν  καὶ  μηδεμίαν ἐπιμέλειαν ποιούμενος φαινοίμην τῶν ἐκείνου παίδων .
εἰ δὲ πλείονα κατέλιπεν αὐτοῖς τὰ ὄντα τῶν ἐμῶν καὶ βεβαιότερα , καὶ ταῦτα τοσαῦτ ἐστὶν ὥστε καὶ τὰς θυγατέρας ἐξ αὐτῶν διαθεῖναι καλῶς καὶ τὸν παῖδα ἐκ τῶν λοιπῶν μηδὲν ἧττον εἶναι πλούσιον , ἐπιμελοῦμαί τε τοῦτον τὸν τρόπον αὐτῶν ὥστε καὶ πολλῷ πλείω γενέσθαι τὴν οὐσίαν , εἰκότως μὲν οὐκ ἂν ἔχοιμι μέμψιν , εἰ μὴ τ ἀμαυτοῦ προστίθημι τούτοις , σώζων δὲ τὰ τούτων καὶ πλείω ποιῶν δικαίως ἂν ἐπαινοίμην .
ὅτι δὲ ταῦτα οὕτως ἔχει , ῥᾳδίως ἐπιδείξω .
πρῶτον μὲν οὖν τὰ τῆς οὐσίας διέξειμι , μετὰ δὲ ταῦτα ὡς καὶ διοικεῖν ἀξιῶ τὰ τοῦ παιδός 0 .
στρατοκλεῖ γὰρ κ ἀμοὶ τὰ μὲν ὑπάρξαντα πατρῷα τοσαῦτα ἦν , ὥστε εἶναι μὲν  οὐχ  ἱκανά , λῃτουργεῖν δὲ μὴ ἄξια 0 .
εἴκοσι μνᾶς ἑκάτερος ἡμῶν ἐπὶ τῇ γυναικὶ προῖκα ἔλαβε , τοσαύτη δὲ προὶξ οὐκ ἂν εἰς πολλήν τινα οὐσίαν δοθείη .
συνέβη δὲ Στρατοκλεῖ πρὸς τοῖς ὑπάρχουσι πλέον ἢ πένθ ἡμιταλάντων οὐσίαν λαβεῖν 0 ·
θεοφῶν γὰρ ὁ τῆς γυναικὸς αὐτοῦ ἀδελφὸς ἀποθνῄσκων ἐποιήσατο τῶν θυγατέρων αὐτοῦ μίαν , καὶ τὰ ὄνθ αὑτοῦ ἔδωκεν , ἀγρὸν τὸν Ἐλευσῖνι δυοῖν ταλάντοιν , πρόβατα ἑξήκοντα , αἶγας ἑκατόν , ἔπιπλα , ἵππον λαμπρὸν ἐφ οὗ ἐφυλάρχησε , καὶ τὴν ἄλλην κατασκευὴν ἅπασαν , ἧς κύριος ἐκεῖνος γενόμενος ἐννέα ἔτη ὅλα κατέλιπε πέντε ταλάντων οὐσίαν καὶ τρισχιλίων δραχμῶν σὺν τοῖς ἑαυτοῦ πατρῴοις , χωρὶς ἐκείνης ἧς Θεοφῶν τῇ θυγατρὶ αὐτοῦ ἔδωκεν , ἀγρὸν μὲν Θριᾶσι πένθ ἡμιτάλαντα εὑρίσκοντα , οἰκίαν δὲ Μελίτῃ τρισχιλίων ἐωνημένην , ἄλλην δὲ Ἐλευσῖνι πεντακοσίων .
ἐδάφη μὲν ταῦτα , ἀφ ὧν ἡ μίσθωσις τοῦ μὲν ἀγροῦ δώδεκα μναῖ , τῶν δὲ οἰκιῶν τρεῖς , αἳ πεντεκαίδεκα μναῖ συναμφότερα γίγνονται 0 1 ·
χρέα δ ἐπὶ τόκοις ὀφειλόμενα περὶ τετρακισχιλίας , ὧν τὸ ἔργον ἐπ ἐννέα ὀβολοῖς ἑπτακόσιαι καὶ εἴκοσι δραχμαὶ γίγνονται τοῦ ἐνιαυτοῦ ἑκάστου 0 .
πρόσοδος μὲν αὕτη δύο καὶ εἴκοσι μναῖ καὶ πρός 0 ·
χωρὶς δὲ τούτων κατέλιπεν ἔπιπλα , πρόβατα , κριθάς , οἶνον , ὀπώρας , ἐξ ὧν ἐνεπόλησαν τετρακισχιλίας ἐννακοσίας ·
ἔτι δὲ ἔνδον ἐννακοσίας δραχμάς 0 .
πρὸς δὲ τούτοις ἐξ ἐράνων ὀφλήματα εἰσπεπραγμένα , μικροῦ δεούσας χιλίας δραχμάς , μαρτύρων ἐναντίον ἡ μήτηρ αὐτοῦ , τοῦ παιδός , ἀπεγράψατο .
καὶ οὔπω λέγω περὶ τῶν ἄλλων , ἃ κατελείφθη μὲν οὗτοι δ οὐκ ἀποφαίνουσιν , ἀλλὰ τὰ φανερὰ καὶ τὰ ὑπὸ τούτων ὁμολογούμενα .
κάλει δέ μοι τῶν εἰρημένων τοὺς μάρτυρας .
μάρτυρες ἡ μὲν τοίνυν Στρατοκλέους οὐσία καὶ πλείων ταύτης ἐστίν ·
ἀλλ ὕστερον περὶ τῶν παρακλεπτομένων ὑπὸ τούτων ποιήσομαι τοὺς λόγους ·
ἡ δ ἐμὴ πόση τις 0 ;
χωρίον ἐν Οἰνόῃ πεντακισχιλίων καὶ Προσπαλτοῖ τρισχιλίων , καὶ οἰκία ἐν ἄστει δισχιλίων , πρὸς δὲ τούτοις 〈 ὁ 〉 κλῆρος ὃν Ἁγνίας κατέλιπε , περὶ δύο τάλαντα 0 1 ·
οὐ γὰρ ἂν οἶδ ὅτι πλέον εὕροι τούτου .
ταῦτ ἐστὶ τρία τάλαντα καὶ τετρακισχίλιαι μόνον , δέκα καὶ ἑκατὸν μναῖς ἐλάττω τῶν τοῦ παιδός .
κ ἀγὼ μὲν ἐγκαταλογίζομαι καὶ τὰ τοῦ ὑέος τοῦ ἐκποιηθέντος εἰς ταῦτα , τοῖς τοῦ παιδὸς δὲ οὐ προσέθηκα τὴν Θεοφῶντος οὐσίαν , πένθ ἡμιταλάντων οὖσαν , ἐφ ᾗ ἐποιήσατο τὴν ἀδελφὴν αὐτοῦ ·
ῥᾳδίως γὰρ ἂν εὑρεθείη καὶ ὀκτὼ ταλάντων ὁ τούτων οἶκος ·
ἀλλ ἐκεῖνα ἀφῄρηται χωρίς .
κ ἀμοὶ μὲν ὁ κλῆρος ὃν Ἁγνίας κατέλιπεν , οὗτος οὔπω βέβαιός ἐστι ·
δίκαι γὰρ ἐνεστήκασι ψευδομαρτυρίων , κελεύει δ ὁ νόμος , ἐὰν ἁλῷ τις τῶν ψευδομαρτυρίων , πάλιν ἐξ ἀρχῆς εἶναι περὶ αὐτῶν τὰς λήξεις ·
τὰ δὲ τοῦ παιδὸς ὡμολογημένα καὶ ἀναμφισβήτητα καταλέλοιπε Στρατοκλῆς .
ὅτι δὲ τοσαῦτά ἐστι τ ἀμὰ σὺν τοῖς τοῦ ἐκποιήτου ὑέος , καὶ ψευδομαρτυριῶν ἐνεστᾶσι δίκαι περὶ τῶν Ἁγνίου , λαβὲ τὰς μαρτυρίας καὶ ἀνάγνωθι .
μαρτυρίαι ἆρα μικρὰ τὰ διάφορα ἑκατέροις τῆς οὐσίας ἡμῶν ἐστιν , ἀλλ οὐ τηλικαῦτα ὥστε 〈 ἐμοὶ 〉 μηδεμίαν γενέσθαι παρὰ τοὺς Στρατοκλέους παῖδας ;
〈 οὐκοῦν 〉 οὐκ ἄξιον τοῖς τούτου λόγοις πιστεύειν , ὃς τοσαύτης οὐσίας καταλελειμμένης ἐτόλμησεν ἐπὶ διαβολῇ ψεύσασθαι κατ ἐμοῦ τηλικαῦτα τὸ μέγεθος 0 .